Πρόταση οδηγίας του Συμβουλίου για τροποποίηση των οδηγιών 70/524/ΕΟΚ περί των προσθέτων υλών στη διατροφή των ζώων, 95/53/ΕΚ για τον καθορισμό των αρχών οργάνωσης των επισήμων ελέγχων στον τομέα της διατροφής των ζώων και 95/69/ΕΚ για τη θέσπιση των όρων και των κανόνων που εφαρμόζονται κατά την έγκριση και την εγγραφή ορισμένων εγκαταστάσεων και ενδιαμέσων του τομέα της διατροφής των ζώων (98/C 266/07) COM(1998) 438 τελικό - 98/0237(CNS)

(Υποβλήθηκε από την Επιτροπή στις 13 Ιουλίου 1998)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι τα άρθρα 13 έως 16 της οδηγίας 70/524/ΕΟΚ του Συμβουλίου, της 23ης Νοεμβρίου 1970, περί των προσθέτων υλών στη διατροφή των ζώων (1), όπως τροποποιήθηκε από την οδηγία 96/51/ΕΚ (2), θεσπίζουν ορισμένες διατάξεις που αφορούν τη διανομή των προσθέτων υλών και των προμειγμάτων και την ενσωμάτωσή τους στις ζωοτροφές, καθώς επίσης και την επισήμανση των προσθέτων υλών, των προμειγμάτων και των συνθέτων ζωοτροφών 7

ότι η ημερομηνία της 1ης Απριλίου 1998 που προβλεπόταν για την έγκριση, εκ μέρους των κρατών μελών, των τροποποιήσεων της οδηγίας 70/524/ΕΟΚ που έχουν θεσπιστεί με την οδηγία 96/51/ΕΚ, δεν συμβιβάζεται με τις προθεσμίες που έχουν οριστεί από την οδηγία 95/69/ΕΚ του Συμβουλίου, της 22ας Δεκεμβρίου 1995, για τη θέσπιση των όρων και των κανόνων που εφαρμόζονται κατά την έγκριση και την εγγραφή ορισμένων εγκαταστάσεων και ενδιαμέσων του τομέα της διατροφής των ζώων, και για τροποποίηση των οδηγιών 70/524/ΕΟΚ, 74/63/ΕΟΚ, 79/373/ΕΟΚ και 82/471/ΕΟΚ (3), για την ολοκλήρωση των διαδικασιών έγκρισης (1η Απριλίου 2001) και εγγραφής (1η Σεπτεμβρίου 1998) 7 ότι οι εν λόγω διατάξεις εφαρμόζονται με την επιφύλαξη των προθεσμιών που ορίζονται στην οδηγία 95/69/ΕΚ 7 ότι, για λόγους νομικής ασφάλειας, είναι εν τούτοις απαραίτητη η τροποποίηση της οδηγίας 70/524/ΕΟΚ 7

ότι η οδηγία 95/53/ΕΚ του Συμβουλίου, της 25ης Οκτωβρίου 1995, για τον καθορισμό των αρχών οργάνωσης των επισήμων ελέγχων στον τομέα της διατροφής των ζώων (4), πρέπει να καλύπτει το σύνολο των προϊόντων και των ουσιών που χρησιμοποιούνται στην Κοινότητα για τη διατροφή των ζώων 7

ότι, για να επιτευχθεί αυτός ο στόχος, χρειάζεται να συμπεριληφθεί η οδηγία 96/25/ΕΚ του Συμβουλίου, της 29ης Απριλίου 1996, για την κυκλοφορία των πρώτων υλών ζωοτροφών, για την τροποποίηση των οδηγιών 70/524/ΕΟΚ, 74/63/ΕΟΚ, 82/471/ΕΟΚ και 93/74/ΕΟΚ, και για την κατάργηση της οδηγίας 77/101/ΕΟΚ (5), στον πίνακα των πράξεων οι οποίες υπόκεινται στην εφαρμογή της οδηγίας 95/53/ΕΚ 7 ότι χρειάζεται, εξάλλου, να απαλειφθεί από αυτόν τον πίνακα η οδηγία 77/101/ΕΟΚ του Συμβουλίου, της 23ης Νοεμβρίου 1976, περί της εμπορίας απλών ζωοτροφών (6), δεδομένου ότι η εν λόγω οδηγία 77/101/ΕΟΚ έχει εν τω μεταξύ ακυρωθεί από την οδηγία 96/25/ΕΚ 7

ότι η οδηγία 95/69/ΕΚ προβλέπει ότι τα κράτη μέλη κοινοποιούν στα λοιπά κράτη μέλη, κάθε έτος, πίνακα των εγκεκριμένων εγκαταστάσεων 7 ότι οι διαδικασίες έγκρισης των εγκαταστάσεων πρέπει να έχουν περατωθεί την 1η Απριλίου 2001 7 ότι, εν τω μεταξύ, είναι επομένως απαραίτητο, στο πλαίσιο της προοπτικής των επισήμων ελέγχων στον τομέα της διατροφής των ζώων, ιδίως όσον αφορά τις ενδοκοινοτικές συναλλαγές, να συμπεριλαμβάνονται σ' αυτήν την κοινοποίηση οι εγκαταστάσεις οι οποίες, παρόλο που δεν έχουν ακόμα εγκριθεί, δύνανται, σύμφωνα με τους όρους που θεσπίζονται στην εν λόγω οδηγία, να εξακολουθούν να ασκούν τη δραστηριότητά τους,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 70/524/ΕΟΚ τροποποιείται ως εξής:

1. Στο άρθρο 13, προστίθεται η ακόλουθη παράγραφος 6:

«6. Οι διατάξεις των παραγράφων 1 έως 3 εφαρμόζονται με την επιφύλαξη των διατάξεων του άρθρου 4 παράγραφος 2 και του άρθρου 9 παράγραφος 2 της οδηγίας 95/69/ΕΚ».

2. Παρεμβάλλεται το ακόλουθο άρθρο 16α:

«Άρθρο 16α

Οι διατάξεις των άρθρων 14 έως 16 που αναφέρονται στους αριθμούς έγκρισης και εγγραφής οι οποίοι προβλέπονται στην οδηγία 95/69/ΕΚ, εφαρμόζονται μόνο μετά την 1η Απριλίου 2001».

Άρθρο 2

Η οδηγία 95/53/ΕΚ τροποποιείται ως εξής:

Στο άρθρο 2 παράγραφος 1 στοιχείο α), η τρίτη περίπτωση αντικαθίσταται από το ακόλουθο κείμενο:

«- Οδηγία 96/25/ΕΚ του Συμβουλίου, της 29ης Απριλίου 1996, για την κυκλοφορία των πρώτων υλών ζωοτροφών, για την τροποποίηση των οδηγιών 70/524/ΕΟΚ, 74/63/ΕΟΚ, 82/471/ΕΟΚ και 93/74/ΕΟΚ για την κατάργηση της οδηγίας 77/101/ΕΟΚ».

Άρθρο 3

Η οδηγία 95/69/ΕΚ τροποποιείται ως εξής:

Στο άρθρο 6 παράγραφος 2, το δεύτερο και το τρίτο εδάφιο αντικαθίστανται από το ακόλουθο κείμενο:

«Πριν από τις 31 Δεκεμβρίου εκάστου έτους, τα κράτη μέλη κοινοποιούν στα λοιπά κράτη μέλη έναν πίνακα των εγκαταστάσεων που αναφέρονται στο άρθρο 2 παράγραφος 2 στοιχεία α) και β), και των εγκεκριμένων ενδιαμέσων, σύμφωνα με το άρθρο 3 παράγραφος 1, καθώς και πίνακα των αντιστοίχων εγκαταστάσεων και ενδιαμέσων που προβλέπονται στο άρθρο 4 παράγραφος 2, των οποίων οι αιτήσεις έγκρισης δεν έχουν ακόμα αποτελέσει αντικείμενο απόφασης εκ μέρους των κρατών μελών.

Κατόπιν σχετικού αιτήματος, τα κράτη μέλη κοινοποιούν στα λοιπά κράτη μέλη ολόκληρο ή μέρος του πίνακα των εγκαταστάσεων που αναφέρονται στο άρθρο 2 παράγραφος 2 στοιχεία γ) έως στ), και ολόκληρο ή μέρος του πίνακα των αντιστοίχων εγκαταστάσεων που αναφέρονται στο άρθρο 4 παράγραφος 2, των οποίων οι αιτήσεις έγκρισης δεν έχουν ακόμα αποτελέσει αντικείμενο απόφασης εκ μέρους των κρατών μελών».

Άρθρο 4

1. Τα κράτη μέλη θεσπίζουν και δημοσιεύουν, το αργότερο μέχρι τις 30 Ιουνίου 1998, τις νομοθετικές, κανονιστικές και διοικητικές διατάξεις που είναι απαραίτητες για τη συμμόρφωσή τους με την παρούσα οδηγία. Ενημερώνουν αμέσως την Επιτροπή σχετικά. Οι εγκεκριμένες διατάξεις εφαρμόζονται από την 1η Ιουλίου 1998 7 οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.

2. Τα κράτη μέλη κοινοποιούν στην Επιτροπή το κείμενο των ουσιωδών διατάξεων εθνικού δικαίου που θεσπίζουν στον τομέα ο οποίος καλύπτεται από την παρούσα οδηγία.

Άρθρο 5

Η παρούσα οδηγία τίθεται σε ισχύ την εικοστή ημέρα μετά τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 6

Η παρούσα οδηγία απευθύνεται στα κράτη μέλη.

(1) ΕΕ L 270 της 14.12.1970, σ. 1. Οδηγία όπως τροποποιήθηκε τελευταία από την οδηγία 98/19/ΕΚ της Επιτροπής (ΕΕ L 96 της 28.3.1998, σ. 39).

(2) ΕΕ L 235 της 17.9.1996, σ. 39.

(3) ΕΕ L 332 της 30.12.1995, σ. 15.

(4) ΕΕ L 265 της 8.11.1995, σ. 17.

(5) ΕΕ L 125 της 23.5.1996, σ. 35.

(6) ΕΕ L 32 της 3.2.1977, σ. 1. Η οδηγία αυτή έχει ακυρωθεί από την οδηγία 96/25/ΕΚ (ΕΕ L 125 της 23.5.1996, σ. 35).